30.12.2022
MT
Il-Ġurnal Uffiċjali tal-Unjoni Ewropea
C 498/13
portunitajiet tal-involviment tal-awtoritajiet lokali u reġjonali fir-rikostruzzjoni tal-Ukrajna” (1) maħruġ f’Settembru 2022; iqis li proċess deċentralizzat ta’ rikostruzzjoni huwa wkoll l-aħjar mod biex iċ-ċittadini Ukreni jingħataw perspettiva li jibqgħu f’pajjiżhom u b’hekk jimmoderaw aktar il-flussi ta’ immigrazzjoni.
Fl-istess ħin, il-KtR jiċħad l-impedimenti artifiċjali rigward l-immigrazzjoni taċ-ċittadini Ukreni u jitlob li tiġi kkunsidrata fi żmien qasir reviżjoni tad-Direttiva tal-Kunsill 2001/55/KE (2) dwar il-Protezzjoni Temporanja sabiex ir-refuġjati jingħataw garanzija ta’ residenza ta’ aktar minn tliet snin;
6. jilqa’ d-deċiżjoni tal-Kunsill Ewropew li jagħti status ta’ pajjiż kandidat lill-Ukrajna.
L-istatus ta’ kandidat għandu jixpruna sforzi ġodda mill-amministrazzjoni Ukrena għal riformi u r-rikostruzzjoni għandha tkun opportunità għal aktar approssimazzjoni mal-istandards u l-politiki tal-UE.
F'dan l-isfond, il-KtR jenfasizza li l-Ftehim ta’ Assoċjazzjoni bejn l-Ukrajna u l-UE diġà jkopri madwar 70 % tal-acquis tal-UE; jistenna li l-Ukrajna tkompli l-ġlieda tagħha kontra l-korruzzjoni, li ġiet identifikata fl-opinjoni tal-Kummissjoni Ewropea dwar l-applikazzjoni tal-Ukrajna għas-sħubija fl-Unjoni Ewropea bħala wieħed mis-seba’ setturi għal riformi urġenti (3) u li se jiġi vvalutat sa tmiem l-2022.
Ir-riformi għandhom jipprovdu wkoll garanziji għal distribuzzjoni trasparenti u ekwa tal-fondi ta’ għajnuna;
7.
jenfasizza li l-KtR jista’ jniedi, anke fil-qafas ta’ Kumitat Konsultattiv Konġunt, azzjonijiet li għandhom l-għan li jippreparaw b’mod partikolari l-approssimazzjoni mal-acquis relatat mal-politika ta’ koeżjoni tal-UE, kif ukoll li jappoġġjaw il-bini tal-kapaċità u l-governanza tajba permezz tat-tagħlim bejn il-pari u l-iskambju tal-aħjar prattiki;
Prinċipji ġenerali għall-proċess ta’ bini mill-ġdid tal-Ukrajna 8. jilqa’ d-Dikjarazzjoni ta’ Lugano, li tirrikonoxxi l-abbozz tal-Pjan ta’ Rkupru u Żvilupp immexxi mill-Ukrajna bħala qafas ġenerali li jiggwida l-proċess ta’ rkupru, li jippermetti l-parteċipazzjoni u s-sħubijiet ikkoordinati bejn diversi partijiet ikkonċernati;
9. jistieden lill-komunità internazzjonali, bl-UE fuq quddiem nett, tistabbilixxi pjattaforma ta’ koordinazzjoni effettiva bejn il-Gvern tal-Ukrajna u l-imsieħba bilaterali u multilaterali kollha tagħha, kif ukoll l-organizzazzjonijiet, l-istituzzjonijiet finanzjarji u internazzjonali u d-donaturi għat-tħejjija u l-implimentazzjoni tal-Pjan ta’ Rkupru u Żvilupp tal-Ukrajna u jqis il-pjani tal-Kummissjoni Ewropea li tistabbilixxi Pjattaforma ta’ Rikostruzzjoni tal-Ukrajna, li tikkoordina l-finanzjament kollu tad-donaturi għar-rikostruzzjoni tal-Ukrajna, bħala kruċjali għal dan l-għan dment li l-Pjattaforma tintegra bis-sħiħ il-prinċipju tas-sħubija u tinvolvi lill-Alleanza tal-bliet u r-reġjuni għar-rikostruzzjoni tal-Ukrajna bħala msieħba sħiħa fl-istadji kollha tal-fażijiet tal-ippjanar u tal-implimentazzjoni tagħha;
10. jaqbel mal-fehma li l-proċess tal-bini mill-ġdid tal-Ukrajna għandu jkun divrenzjat kemm f’termini ta’ skeda ta’ żmien, riskju għas-sigurtà u esponiment reġjonali għall-gwerra kif ukoll sfidi speċifiċi ta’ koeżjoni (4).
L-ewwel stadju, probabbilment waqt li jkun għad hemm il-ġlied, għandu jkun ir-rispons ta’ emerġenza, it-tieni stadju ddedikat għar-restawr tal-infrastruttura u s-servizzi kritiċi u t-tielet stadju biex titwitta t-triq għal tkabbir sostenibbli fit-tul.
F’kull waħda minn dawn it-tliet fażijiet ta’ rikostruzzjoni, huwa importanti li jkun hemm enfasi fuq il-bini tal-kapaċità tal-muniċipalitajiet sabiex l-awtoritajiet lokali fl-Ukrajna jingħataw is-setgħa u jkunu jistgħu jikkoordinaw ir-rikostruzzjoni huma stess għat-territorju tagħhom;
11. jistieden lill-UE u lil donaturi internazzjonali oħra, inklużi Stati Membri individwali, biex fl-ewwel stadju jipprovdu finanzjament ta’ għajnuna immedjata biex jgħinu lill-popolazzjoni Ukrena tissoppravivi b’mod sikur ix-xitwa li jmiss.
Fir-reġjuni tal-ewwel linja dan il-finanzjament għandu jkun immirat lejn l-għajnuna umanitarja (ikel, fjuwil, mediċina, sistemi tal-ilma tax-xorb u t-trattament tal-ilma tax-xorb, eċċ.), il-provvista ta’ akkomodazzjoni temporanja (tined, blokok ta’ djar prefabbrikati, sistemi ta’ tisħin, eċċ.), it-tneħħija tal-mini kif ukoll appoġġ loġistiku biex dawn ir-reġjuni jinżammu konnessi, kif ukoll għandu jintuża biex jiġu pprovduti l-mezzi tat-trasport meħtieġa, bħall-karozzi tal-linja, l-ambulanzi, it-trakkijiet tat-tifi tan-nar, it-trakkijiet, il-gafef, eċċ.
F’reġjuni relattivament sikuri u dawk pjuttost imbiegħda mill-ġlied, għandu jingħata appoġġ tekniku sabiex ikun hemm għajnuna fil-provvista ta’ servizzi, akkomodazzjoni u integrazzjoni ta’ persuni spostati internament, ir-rilokazzjoni tal-kapaċità industrijali u l-iżgurar tal-kurituri tat-trasport għall-għajnuna umanitarja ’l ġewwa u l-esportazzjonijiet Ukreni ’l barra mill-pajjiż;
(1) (2) (3) (4)
https://cor.europa.eu/mt/engage/studies/Pages/default.aspx?from=01/01/2022&to=01/01/2023 Id-Direttiva tal-Kunsill 2001/55/KE tal-20 ta' Lulju 2001 dwar l-istandards minimi sabiex tingħata protezzjoni temporanja fl-eventwalità ta' influss bil-massa ta' persuni spostati u dwar il-miżuri li jippromwovu bilanċ fl-isforzi bejn l-Istati Membri meta jirċievu dawn il-persuni u li jġorru l-konsegwenzi ta' dawn (ĠU L 212, 7.8.2001, p. 12).
Opinjoni tal-Kummissjoni Ewropea dwar l-applikazzjoni tal-Ukrajna għas-sħubija fl-Unjoni Ewropea, 17 ta’ Ġunju 2022, COM(2022) 407.
Ara l-Pjan ta’ Azzjoni għar-Rikostruzzjoni tal-Ukrajna: https://cepr.org/publications/books-and-reports/blueprint-reconstructionukraine (mhux disponibbli bil-Malti).